Rams Park

La stadiono Rams Park, oficiale je plena nomo Ali Sami Yen Spor Kompleksi Rams Park ("Ali Sami Yen sporta komplekso Rams Park"), estas futbala stadiono en la nordo de la urbo Istanbulo en Turkio. Oficiale la stadiono malfermiĝis en 2011; la produktokostoj laŭ ĉirkaŭkalkuloj ampleksis proksimume 160 milionojn da Eŭroj. De la malfermo ĝis oktobro 2021 la telekomunika firmao Türk Telekom estis la sponsoro, tiel ĝis tiam la stadiono titoliĝis Türk Telekom Arena.